28 de març

El 28 de març és el vuitanta-setè dia de l'any del calendari gregorià i el vuitanta-vuitè en els anys de traspàs. Queden 278 dies per a finalitzar l'any.

Esdeveniments 
Països Catalans
 1931 - Palma: El Front Únic Antimonàrquic fa un míting al teatre Balear.
 1938 - Fraga, Baix Cinca: El bàndol nacional conquereix la vila.
 1954 - Barcelona: Col·locació de la primera pedra del Camp Nou.

Resta del món
 1801 - Florència (Toscana, Itàlia): la Primera República Francesa i el Regne de Nàpols signen el Tractat de Florència de 1801 després de la victòria del primer en la guerra de la Segona Coalició.
 1802 - L'asteroide (2) Pal·les és descobert per Heinrich Wilhelm Olbers. És el segon asteroide més gran i el segon a ser descobert, quan Olbers estava realitzant observacions per a localitzar i determinar l'òrbita del primer asteroide descobert, l'(1) Ceres.
 1844 - Madrid: Al Teatro de la Cruz, estrena de Don Juan Tenorio de José Zorrilla.
 1853 - El Regne Unit i el Segon Imperi Francès declaren la guerra a l'Imperi Rus, comença la Guerra de Crimea
 1871 - París, França: S'estableix formalment la Comuna de París, que dominarà breument la ciutat, fins al 28 de maig.
 1939 - Madrid és conquerit pel bàndol nacional, a les acaballes de la Guerra civil espanyola.
 1967 - Ciutat del Vaticà: el papa Pau VI publica l'encíclica Populorum Progressio.
 1979 - Harrisburg, Pennsilvània, Estats Units: Accident de Three Mile Island, el reactor nuclear de l'illa de Three Mile falla una bomba del sistema de refrigeració del reactor, es produeix l'evaporació d'aigua contaminada i això provoca una fusió nuclear.
 1996 - Taipei, Taiwan: comença a operar el Metro de Taipéi (MRT).
 2006 - França: Almenys 1 milió de treballadors, estudiants i aturats prenen els carrers en protesta per la proposta del govern de Dominique de Villepin de Llei del Contracte de Primer Treball. Aquesta proposta serà retirada pel president Jacques Chirac i el primer ministre Villepin el 10 d'abril.

Naixements 
Països Catalans
 1866, Igualada: Jaume Boloix i Canela, poeta català, fundador de la revista La Creu de Catalunya (m. 1921).
 1902, Barcelona: Octavi Saltor i Soler, escriptor i polític català.
 1907, Sabadell: Joan Bartomeu i Valls, contramestre de telers català, víctima del nazisme.
 1914, Barcelona: Rosa Balcells i Llastarry, arpista i professora d'arpa catalana (m. 1997).
 1928, Barcelona: José Luis de Delás Franco, director d'orquestra i compositor.
 1930, Barcelona: Eduard Castellet i Díaz de Cossío, empresari editor i escriptor català.
 1933, Barcelona: Tete Montoliu, pianista de jazz, cec de naixement (m. 1997).
 1937, Barcelona: Carme Mayol Fernández, bibliotecària i professora catalana.
 1968, Barcelonaː Sònia Godall i Cassi, atleta catalana especialitzada en llançament de disc.
 1970, Barcelona: Núria Ayala i Mitjavila, nedadora i entrenadora catalana, especialitzada en natació sincronitzada.
 1976, Alcoi: Eva García Sempere, biòloga i política valenciana que ha estat diputada en el Congrés dels Diputats.
 2001, l'Hospitalet de Llobregat: María Vicente García, atleta d'heptatló catalana.

Resta del món

 1472, Savignano di Prato, Toscana: Fra Bartolomeo o fra Bartolommeo (di Pagholo) considerat un dels grans artistes del Renaixement a Florència. Inicialment va rebre el nom de Baccio della Porta, però va canviar-lo pel de fra Bartolomeo l'any 1500 en ingressar en l'orde dominicà.(m. 1517)

 1515, Àvila, Castella: Teresa de Jesús, o d'Àvila, monja carmelita, reformadora de l'orde, escriptora, mística i teòloga (m. 1582).
 1750, Caracas, Veneçuela: Sebastián Francisco de Miranda Rodríguez, més conegut com a Francisco de Miranda, va ser un general veneçolà, considerat com a precursor de l'emancipació americana de l'Imperi Espanyol.
 1766, Eisenstadt, antic Imperi Austrohongarès: Joseph Weigl, compositor hongarès (m. 1846).
 1779, Bratislavaː Josephine Brunsvik, probablement la dona més important en la vida de Beethoven (m. 1821).
 1819, París, França: André Adolphe Eugène Disdéri, fotògraf francès que va començar la seva carrera fotogràfica fent daguerreotips (m. 1889).
 1862, Nantes, França: Aristide Briand: polític francès, Premi Nobel de la Pau de 1926 (m. 1932).
 1868 - 
Nijni Nóvgorod, Imperi Rus: Maksim Gorki, escriptor rus i soviètic.(m. 1936).
 Osaka: Keishiro Matsui, polític i diplomàtic japonès.
 1886 - Horodok, a l'Imperi rus, actual Ucraïnaː Clara Lemlich, sindicalista i sufragista americana (m. 1982).
 1890, Denver, Colorado: Paul Whiteman, director d'orquestra de jazz nord-americà (m. 1967).
 1892, Gant, Bèlgica: Corneille Heymans, metge belga, Premi Nobel de Medicina o Fisiologia de 1938 (m. 1968).
 1899, Merkheuli, districte de Sukhum (Imperi Rus): Lavrenti Béria, polític soviètic (m. 1953).
 1901, Estocolm, Suècia: Marta de Suècia, Princesa de Suècia que, pel seu matrimoni, esdevingué princesa hereva de Noruega.
 1926, Madridː Cayetana Fitz-James Stuart, aristòcrata espanyola, cap de la Casa d'Alba (m. 2014).
 1927, 
Calcuta, Índia: Vina Mazumdar, acadèmica, feminista, pionera en els estudis de les dones a l'Índia i figura destacada del moviment de dones en la postindependència (m. 2013).
Göteborg: Marianne Fredriksson, escriptora i periodista sueca (m. 2007).
 1930, Chicago (EUA): Jerome Isaac Friedman, físic nord-americà, Premi Nobel de Física de l'any 1990.
 1936, Perú: Mario Vargas Llosa, novel·lista, articulista, assagista i polític peruà.
 1942, St. Albans, Regne Unit: Mike Newell , director de cinema britànic.
 1943, Barnstaple, Regne Unit: Richard Eyre, director de cinema, teatre i televisió britànic.
 1944, Elisabeth, Nova Jersey, Estats Units: Richard Francis Dennis Barry III "Rick Barry" va ser un jugador de bàsquet estatunidenc.
 1946, Cabana, Regió d'Ancash, Perú: Alejandro Celestino Toledo Manrique polític i economista peruà, va ser President Constitucional de la República del Perú des del 28 de juliol de 2001 fins al 28 de juliol de 2006.
 1954, Bombai, Índia: Anuradha Ghandy, política i dirigent revolucionària comunista (m. 2008).
 1956, Jūrmala: Amanda Aizpuriete, poetessa i traductora letona.
 1957, Saragossa: Inés Ayala Sender, filòloga i política aragonesa, ha estat diputada al Parlament Europeu.
 1959, San José (Costa Rica)ː Laura Chinchilla, política costa-riquenya, ha estat Ministra de Justícia, vicepresidenta i la primera dona presidenta.
 1960, França: Eric-Emmanuel Schmitt, filòsof, escriptor i dramaturg francès.
 1970, Minneapolis, Minnesota, Estats Units: Vince Vaughn, actor, productor de cinema i guionista estatunidenc.
 1971, Sant Sebastiàː Bakartxo Tejeria, advocada i presidenta del Parlament Basc durant tres legislatures.
 1974, Guayaquil, Equador: Sharon la Hechicera―nom artístic d’Edith Rosario Bermeo Cisneros—, cantant, actriu i empresària, coneguda per la seva carrera musical de tecnocumbia.
 1975, Santander, Espanya: Iván Helguera Bujía, futbolista càntabre.
 1980, Bucarest, Romania: Albert Streit, futbolista alemany.
 1982, Madridː Barei, cantant i compositora espanyola.
 1986: 
Nova York, Estats Units: Lady Gaga, cantautora, actriu i pianista estatunidenca.
 Madrid, Espanya: Amaia Salamanca, actriu espanyola.
Plzeň: Barbora Strýcová, tennista professional txeca, que arribà al número 16 del rànquing individual (2017), medallista olímpica.
 1990, Wiltshire, Anglaterra: Zoella, vlogger especialitzada en moda i bellesa, escriptora i personalitat d'Internet.

Necrològiques 
Països Catalans
 1485 - Barcelona: Pere Joan Sala, cap dels remences, executat.
 1942 - Alacant: Miguel Hernández Gilabert, poeta i dramaturg valencià (n. 1910).
 1979 - Ciutat de Mèxic: Carme Cortès i Lladó, pintora impressionista catalana (n. 1892).
 1988 - Tiana: Clotilde Godó, pianista, deixebla d'Enric Granados i amant seva (n. 1885).

Resta del Món
 1239 - Oki Islands (Japó): emperador Go-Toba va ser el 82è emperador del Japó, segons l'ordre tradicional de successió
 1559 - Suzhou (Xina): Wen Zhengming (en xinès tradicional: 文徵明) erudit xinès, expert en jardins, pintor i cal·lígraf important. (n. 1470).
 1881 - Sant Petersburg (Rússia): Modest Mússorgski, compositor rus (n. 1839)
 1941 - Lewes, Anglaterra, Virginia Woolf, escriptora i feminista anglesa.(n. 1882).
 1943 - Beverly Hills, Califòrnia (EUA): Serguei Rakhmàninov, compositor i pianista rus (n. 1873).
 1969 - Denison, Texas (EUA): Dwight D. Eisenhower, 34è president dels Estats Units.(n. 1890)
 1973 - Rio de Janeiro: Maria Martins, escultora, dissenyadora, gravadora, pintora, escriptora i música brasilera (n. 1894).
 1974 - Nova York: Dorothy Fields, llibretista i lletrista americana (n. 1905).
 1982 - Berkeley, Califòrnia (EUA): William Francis Giauque, químic nord-americà, Premi Nobel de Química de 1949 (n. 1895).
 1985 - Saint-Paul de Vence, França: Marc Chagall, pintor bielorús que va desenvolupar la seua carrera a França (n. 1887)
 1994 - París (França): Eugen Ionescu, escriptor romanès, sobretot en llengua francesa, creador del teatre de l'absurd (n. 1909).
 1995 - Madridː Ana Mariscal, actriu, directora i productora cinematogràfica espanyola (n. 1923).
 2000 - Frome, Somerset (Anglaterra): Anthony Powell, escriptor, editor i crític anglès (n. 1905).
 2004 - Suïssa: Peter Ustinov, cineasta britànic d'origen rus.
 2023 - Tòquio (Japó): Ryūichi Sakamoto, compositor i actor japonès.

Festes i commemoracions 
 sant Guntram de Borgonya, rei franc
 Sant Sixt III, papa; 
 Sant Enravota-Boian, príncep de Bulgària; 
 Sant Tutiló de Sankt Gallen, abat;
 Sant Esteve Harding, abat, cofundador de l'Orde del Cister.

Referències 

28